Dawn Karrer - Debbie Karrer | Search People Directory | Intelius
People Lookup by Name - Dawn Karrer - Debbie Karrer
Karrer, Dawn — Karrer, Debbie Habana glo Jaguares kan ‘Saders stuit | Netwerk24
02 Julie 2019 14:45
Die Jaguares se spel verskaf die Springbok-legende Bryan Habana vanjaar intense oomblikkies van genot.Foto: Gallo Images
As die Jaguares daarin kan slaag om die Crusaders in Saterdag se Superrugby-eindstryd te klop, sal dit nie net vir hom ’n persoonlike hoogtepunt wees nie, maar ook ’n groot positiewe inspuiting vir die spel van rugby, sê die Springbok-legende Bryan Habana.
“Dit sal skouspelagtig wees as die Jaguares weg van hul huis, en spesifiek in Christchurch, teen die beste Super-span nóg kan wen,” sê die oud-vleuel.
Habana gaan die kragmeting bywoon as gasheer vir die Vodacom Red Final Tour, waarin hy ’n groep Vodacom Red-pryswenner-kliënte vergesel.
“ ’n Oorwinning vir die Jaguares sal op ’n globale skaal reusagtig vir rugby wees. Dit sal wees soos toe die Bulle die Super-reeks in 2007 vir die eerste keer gewen het,” sê Habana.
’n Oorwinning vir die Jaguares sal op ’n globale skaal reusagtig vir rugby wees. Dit sal wees soos toe die Bulle die Super-reeks in 2007 vir die eerste keer gewen het.
“Ek dink die sukses wat die Jaguares die laaste paar jaar in die reeks behaal het, is briljant vir die toernooi.
“Veral hierdie jaar waarin hulle die Suid-Afrikaanse konferensie gewen het, ’n tuishalfeind verseker het en toe die Brumbies behoorlik afgeransel het in daardie wedstryd.
“Hulle doen dit boonop met ’n tipe rugby wat almal baie opgewonde maak.”
En hoewel die Jaguares teen die span te staan kom wat Super-rugby al vir so lank oorheers, glo Habana die eindstryd kan meer mededingend wees as wat baie mense verwag.
“Hulle kom teen ’n Crusaders-span te staan wat volgens baie mense gelukkig was om die eindstryd te haal nadat die Hurricanes hulle so in die tweede helfte van hul halfeindstryd opgedreun het,” sê Habana.
Die Jaguares vier fees nadat hulle in die reeks met die gedugte Hurricanes op hul tuisveld in Wellington afgereken het. Foto: Getty Images
“Dan, as jy kyk na die Jaguares se geskiedenis en hul vertonings op toer, sal jy sien dat hulle die toerspan geword het wat die meeste sukses in Australasië behaal.”
Habana sê die Jaguares het “agtergekom wat vir hulle werk” en hulle doen dit effektief op die veld.
“En dis dalk die lekkerste om te sien, dat hulle nie bang is om hul spesifieke vaardighede te gebruik nie.”
Volgens hom bring die Jaguares ’n “individualistiese styl wat uniek is aan Argentynse rugby” na die veld.
“Ek dink dit voorspel iets goed vir hulle vir die eindstryd en beslis ook vir die Wêreldbeker-toernooi,” sê Habana. – Michael Vlismas Media
Meer oor: Bryan Habana | Christchurch | Eindstryd | Springbok Coach | Crusaders | Superruby | Jaguares